Airconditionen i et DSB tog på vej mod Hurup, udviklede torsdag omkring klokken 13:00 kraftig røg. - Heldigvis var toget tæt på Hurupstation, da røgen kom ud fra airconditionen, og det lykkes lokoføreren at slukke røgen selv, inden brandvæsnet kom frem, siger indsatsleder Henrik Gade. De omkring ti passagerer, der var med i toget, sad bagerst, og derfor oplevede de ikke faren fra røgen. Efter lokoføreren havde slukket røgen i det DSB tog, som nu er ude af drift, fik han dem guidet ud, og de blev sat på en togbus. Lokoføreren blev kørt på sygehuset, for at blive undersøgt.

Referat:
Ti passagerer blev torsdag sendt over i en bus, da toget de sad i, udviklede kraftig røg.